***PROIECT***

**GUVERNUL REPUBLICII MOLDOVA**

**HOT Ă R Â R E nr. \_\_\_\_**

**\_\_\_\_\_\_\_\_\_\_\_\_\_\_\_\_\_\_\_din 2023**

**Chișinău**

**pentru modificarea Hotărârii Guvernului nr. 868/2014**

**privind finanţarea în bază de cost standard per elev a instituţiilor de învăţământ primar şi secundar general din subordinea autorităţilor publice locale de nivelul al doilea**

#### În temeiul art. 140, alin. (1), litera j1) din Codul educației nr. 152/2014 (Monitorul Oficial al Republicii Moldova, 2014, nr. 319-324 art. 634*),* cu modificările ulterioare,

Guvernul HOTĂRĂŞTE:

**1.** La Hotărârea Guvernului nr. 868/2014 privind finanțarea în bază de cost standard per elev a instituțiilor de învățământ primar și secundar general din subordinea autorităților publice locale de nivelul al doilea (Monitorul Oficial al Republicii Moldova 2014, nr. 319-324 art. 930) se modifică după cum urmează:

1. în denumirea Hotărârii Guvernului și în tot cuprinsul hotărârii:

sintagma „instituţiilor de învăţământ primar şi secundar general” la orice formă gramaticală, se substituie cu sintagma „instituţiilor de învăţământ primar şi secundar (ciclul I și II)” la forma gramaticală corespunzătoare;

1. în textul hotărârii, în preambul:
2. cuvintele „În scopul executării” se substituie cu cuvintele „În temeiul”;
3. textul „nr.181 din 25 iulie 2014” se substituie cu textul „nr.181/2014”;
4. textul „nr.435-XVI din 28 decembrie 2006” se substituie cu textul „nr.435-XVI/2006”;
5. cuvintele „şi completările” se exclud;
6. din cuvintele „ și articolul 4 alineatul (2)” se substituie cuvântul „și” cu simbolul „ , ”;
7. se completează lista actelor normative enumerate cu textul „ art.145 din Codul educației nr. 152/2014 (Monitorul Oficial al Republicii Moldova, 2014, nr. 319-324 art. 634),”;
8. în tot cuprinsul hotărârii:

a) sintagma „Ministerul Educației, Culturii și Cercetării”, la orice formă gramaticală, se substituie cu sintagma „Ministerul Educației și Cercetării” la forma gramaticală corespunzătoare;

b) sintagma „Adunarea Populară a Găgăuziei”, la orice formă gramaticală, se substituie cu sintagma „Comitetul executiv al unității teritoriale autonome cu statut special Găgăuzia” la forma gramaticală corespunzătoare;

c) cuvântul „filială”, la orice formă gramaticală, se substituie cu cuvântul „sucursală” la forma gramaticală corespunzătoare.

**2.** În Anexa nr. 1:

4) la punctul 2, cuvintele „toate instituţiile de învățământ” se substituie cu cuvintele „instituțiile de învățământ primar și secundar (ciclul I și II)”;

5) la punctul 3, cuvintele „gimnazii și licee” se substituie cu textul „gimnazii, gimnazii-grădinițe, licee”;

6) la punctul 4, subpunctul 1):

a) la litera a), cuvântul „alimentație” se substituie cu textul „ alimentație, calculate în baza numărului de elevi prezentat de Ministerul Educației și Cercetării la 01 octombrie a anului bugetar precedent anului în care este planificat bugetul și normele financiare pentru alimentarea elevilor aprobate în corespundere cu actele normative;”

b) la litera b), după cuvântul „naționale” se completează cu textul „ , calculate în baza numărului de grupe/clase prezentat de Ministerul Educației și Cercetării, reieșind din numărul de ore și alte particularități ale instituțiilor de învățământ în care se studiază limbile minorităților naționale”

c) la litera c), după cuvântul „Dubăsari” se completează cu textul „ , care se estimează în corespundere cu actele normative”

d) la litera e), cuvintele „în primii trei ani de activitate pedagogică” se substituie cu textul „debutante, în conformitate cu actele normative”;

1. în punctul 5:
2. după noțiunea de „școală primară-grădiniță”, se completează cu noțiune nouă, cu următorul cuprins:

*„gimnaziu-grădiniță* – instituție care are elevi în clasele primare și gimnaziale (clasele I-IX) și cel puțin o grupă de copii de grădiniță;”

1. noțiunea „filială” se completează cu textul „Sucursala nu este gestionar de buget și funcționează în baza regulamentului stabilit pentru întreaga structură.”
2. punctul 6:
   1. se completează cu punctul 21, cu următorul conținut:

„21) La estimarea sporului pentru gradul didactic:

1. pentru unitatea administrativ teritorială se va aplica formula:

**G = (1,27\*Ns + 0,80\*Nu + 0,38\*Nd)\*Rv\*12\*1,29**

unde:

**G** - suma alocațiilor pentru unitățile de posturi didactice ocupate de cadrele didactice cu grad didactic din toate instituțiile de învățământ din unitatea administrativ-teritorială;

**Ns** - numărul unităților de posturi didactice ocupate de cadrele didactice cu grad didactic superior din unitatea administrativ-teritorială;

**Nu** - numărul unităților de posturi didactice ocupate de cadrele didactice cu grad didactic unu din unitatea administrativ-teritorială;

**Nd** - numărul unităților de posturi didactice ocupate de cadrele didactice cu grad didactic doi din unitatea administrativ-teritorială;

**Rv** - valoarea de referință stabilită în Legea bugetului pentru anul în care se planifică bugetul.

La estimarea numărului unităților de post didactice ocupate de cadrele didactice cu grad didactic (Ns, Nu, Nd) pentru toate instituțiile de învățământ se vor utiliza datele la situația din 01 octombrie a anului bugetar precedent anului în care se planifică bugetul pentru anul următor.

b) La estimarea volumului alocațiilor pentru sporul pentru gradul didactic pentru fiecare instituție de învățământ se va aplica formula:

**Gi = (1,27\*Nsi + 0,80\*Nui + 0,38\*Ndi)\*Rv\*12\*1,29**

unde:

**Gi**- suma alocațiilor pentru unitățile de posturi didactice ocupate de cadrele didactice cu grad didactic din instituția de învățământ;

**Nsi** - numărul unităților de posturi didactice ocupate de cadrele didactice cu grad didactic superior din instituția de învățământ;

**Nui** - numărul unităților de posturi didactice ocupate de cadrele didactice cu grad didactic unu din instituția de învățământ;

**Ndi** - numărul unităților de posturi didactice ocupate de cadrele didactice cu grad didactic doi din instituția de învățământ;

**Rv** - valoarea de referință stabilită în Legea bugetului pentru anul în care se planifică bugetul .

La estimarea numărului unităților de post didactice ocupate de cadrele didactice cu grad didactic (Nsi, Nui, Ndi) pentru instituția de învățământ se vor utiliza datele la situația din 01 octombrie a anului bugetar precedent anului în care se planifică bugetul pentru anul următor.”

1. subpunctul 3) va avea următorul conținut:

„ 3) suma transferurilor categoriale pentru unităţile administrativ-teritoriale de nivelul al doilea se calculează cu aplicarea următoarei formule:

**(1) C = A x N + B x S + G – A x N1 ,**

unde:

**C** –  suma transferurilor categoriale pentru toate instituţiile de învățământ din unitatea administrativ-teritorială;

**A** –  normativul valoric pentru un „elev ponderat”;

**N** –  numărul de „elevi ponderaţi” dintr-o unitate administrativ-teritorială concretă;

**B** – normativul valoric pentru o instituţie de învățământ;

**S**– numărul instituţiilor de învățământ ale unei unităţi administrativ-teritoriale;

**G** - suma alocațiilor pentru unitățile de post didactice ocupate de cadrele didactice cu grad didactic din toate instituțiile de învățământ din unitatea administrativ-teritorială;

**N1-** numărul de elevi ponderați încadrați în procesul educațional contrar standardelor educaţionale de stat și/sau prevederile prezentei hotărâri.”

c) se completează cu subpunctul 31), cu următorul conținut:

„31) Diferența între plafonul de cheltuieli aprobat de Ministerul Finanțelor și suma transferurilor categoriale pentru toate instituţiile de învățământ din unitatea administrativ-teritorială (C) – se transferă pe contul Ministerului Educației și Cercetării. În baza concursului de proiecte organizat de Ministerul Educației și Cercetării, instituțiile de învățământ pot beneficia de resurse financiare din contul respectiv, pentru îmbunătățirea condițiilor de învățare.”

c) subpunctul 4) va avea următorul conținut:

„4) calcularea normativelor valorice A şi B se efectuează cu aplicarea următoarelor formule:

**(2) A = (P-G) x WA/N**

și

**(3) B = (P-G) x WB/S,**

unde:

**P** – plafonul cheltuielilor pentru toate instituţiile de învățământ din republică;

**G** - suma alocațiilor pentru unitățile de posturi didactice ocupate de cadrele didactice cu grad didactic din toate instituțiile de învățământ din unitatea administrativ-teritorială;

**WA** – ponderea normativului valoric A;

**WB** – ponderea normativului valoric B sau WB = 1 – WA (unu minus WA);

**N**– numărul „elevilor ponderaţi”, în total pe republică;

**S** – numărul total al instituţiilor de învățământ din republică;”

d) la subpunctul 6) textul „la sfârșitul perioadei de gestiune (coloana 9), din raportul pe 9 luni ale anului bugetar precedent, conform Raportului privind îndeplinirea planului de rețea, state și contingente în instituțiile de învățământ primar și secundar general, aprobat prin ordin al ministrului educației, culturii și cercetării. ” se substituie cu textul „la 01 octombrie a anului bugetar precedent anului în care este planificat bugetul pentru anul următor.”;

1. punctul 7 va avea următorul conținut:

„7. Volumul alocaţiilor pentru o instituţie de învățământ se determină după următoarea formulă:

**(4) V = ((A x N + B) + (B1 x S1)) x K + R +I + Gi – A x N2, ,**

unde:

**V** – volumul alocaţiilor pentru o instituţie de învățământ;

**A** – normativul valoric pentru un „elev ponderat”;

**N**– numărul de „elevi ponderaţi” dintr-o instituţie de învățământ;

**B** – normativul valoric pentru o instituţie de învățământ;

**K** – coeficientul unităţii administrativ-teritoriale, egal cu 0,95, care nu poate fi mai mic decât această valoare (maximum 3% pentru componenta unităţii administrativ-teritoriale de nivelul al doilea şi maximum 2% pentru fondul educației incluzive);

**R** – alocaţii repartizate unei instituţii de învățământ concrete din componenta unității administrativ-teritoriale;

**I** – alocaţii repartizate unei instituţii concrete din fondul educaţiei incluzive.

**B1** – normativul valoric pentru o filială, egal ca valoare cu parametrul B;

**S1** – numărul de filiale ale unei instituții;

**Gi**- suma alocațiilor pentru unitățile de post didactice ocupate de cadrele didactice cu grad didactic din instituția de învățământ;

**N2 -** numărul de elevi ponderați încadrați în instituție contrar standardelor educaţionale de stat. ”

1. la punctul 7,subpunctul 1) textul „la sfârşitul perioadei de gestiune (coloana 9), din raportul pe 9 luni ale anului bugetar curent, potrivit Raportului privind îndeplinirea planului de rețea, state și contingente în instituțiile de învățământ primar și secundar general, aprobat prin ordin al ministrului educației, culturii și cercetării” se substituie cu textul „la 01 octombrie a anului bugetar curent.”;
2. la punctul 11, subpunctul 2) va avea următorul cuprins:

” 2) pentru gimnaziile cu un număr egal sau mai mic de 91 de „elevi ponderaţi”:

**(6) V= N x (N2 x A + B)/N2x K+R+I,**

unde:

**V** – volumul alocaţiilor pentru o instituţie de învățământ;

**N**– numărul de „elevi ponderaţi” dintr-o instituţie de învățământ;

**N2** – pragul admis al numărului de elevi în instituţie, 91 „elevi ponderaţi”;

**A** – normativul valoric pentru un „elev ponderat”;

**B**– normativul valoric pentru o instituţie de învățământ;

**K** – coeficientul unităţii administrativ-teritoriale, egal cu 0,95, care nu poate fi mai mic decât această valoare (maximum 3% pentru componenta unităţii administrativ-teritoriale şi maximum 2% pentru fondul pentru educație incluzivă);

**R**– alocaţii repartizate unei instituţii concrete din componenta unităţii administrativ-teritoriale;

**I**– alocaţii repartizate unei instituţii de învățământ concrete din fondul pentru educaţie incluzivă.”

13)la punctul 14:

a) cuvintele „școlile primare-grădinițe” se substituie cu textul „școlile primare-grădinițe, gimnaziile – grădiniță, liceele cu grupe de grădiniță”;

b) în subpunctul 1) textul „I-IV” se substituie cu textul „I-XII”;

**3.** Anexa nr.2:

14) la punctul 3, cuvintele „, cu excepţia gimnaziilor mici.” se exclud;

15) la punctul 5:

a) după cuvântul „distinct” se completează cu cuvintele „ , în ordinea priorităților stabilite în sbp. 1)-5) din acest punct,”;

b) subpunctul 3) va avea următorul cuprins:

„3) funcționarea instituțiilor de învățământ, asigurând cheltuielile pentru plățile salariale și serviciile comunale;”;

c) subpunctul 4) se abrogă.

16) în punctul 7, la subpunctul 3) textul „ cheltuielile pentru asigurarea funcţionării şcolii primare, școlii primare-grădiniţă şi şcolii mici care nu poate fi închisă vor fi suplimentate cu suma mijloacelor financiare necesare activității instituției de învățământ până la sfârşitul anului bugetar” se substituie cu textul „cheltuielile pentru asigurarea funcţionării instituțiilor de învățământ vor fi suplimentate cu suma mijloacelor financiare necesare instituției de învățământ, până la sfârșitul anului bugetar, pentru plățile salariale și serviciile comunale”.

**4.** Prezenta hotărâre intră în vigoare la data de 01 ianuarie 2025

.

**Prim-ministru DORIN RECEAN**

**Contrasemnează:**

**Ministrul educației și cercetării Dan PERCIUN**

**Ministrul finanțelor Veronica SIREȚEANU**